钦定古今图书集成/明伦汇编/官常典/第621卷 > 《送魏郡李太守赴任》前人
## 钦定古今图书集成/明伦汇编/官常典/第621卷 > 《送魏郡李太守赴任》前人

与君伯氏别，又欲与君离。君行无几日，当复隔山陂。
苍茫秦川尽，日落桃林塞。独树临关门，黄河向天外。
前经洛阳陌，宛洛故人稀。故人别离尽，淇上转骖𬴂。
企予悲送远，惆怅睢阳路。古木官渡平，秋城邺宫故。
想君行县日，其出从如云。遥思魏公子，复忆李将军。